Operasi UFO

Operasi UFO ialah sebuah filem komedi cereka sains Malaysia 2022 arahan Khairul Anuar Mat Nor dengan idea dan skrip oleh Kent Tan. Dibintangi oleh Wan Hanafi Su, Fauziah Nawi, Sathiya, Louisa Chong, Sharif Zero dan Jasmin Hamid, filem ini ditayangkan pada 5 Februari 2022 di Astro First.

Sinopsis
Mengisahkan tentang sekumpulan kawan baik di rumah orang-orang tua yang percaya ada UFO misteri menjanjikan kehidupan kekal abadi.

Alien dari Planet 9 menjanjikan penduduk bumi kehidupan kekal abadi dengan membawa mereka ke planet baru. Selepas mendengar berita tersebut, Prof Din, Dato Rozita, Madam Angpau dan VJ merancang untuk melarikan diri ke Batu Pahat untuk mencari tapak pendaratan kapal angkasa UFO. Mereka melarikan diri dari Rumah Orang Tua selepas didera dan diseksa oleh penjaga mereka Cik Mawar. Apabila tiba di destinasi, mereka gagal menemui kapal UFO tersebut. Akhirnya Prof Din mendedahkan cerita sebenar.

Pelakon

Pelakon Utama
 Wan Hanafi Su sebagai Prof Din
 Fauziah Nawi sebagai Dato Rozita
 Sathiya sebagai VJ
 Louisa Chong sebagai Angpau
Pelakon pembantu
 Sharif Zero sebagai Mat Que
 Jasmin Hamid sebagai Miss Mawar
 Munir Zainal sebagai Ali
 Rudy Mulyady sebagai Abu
 Fahrin Ahmad sebagai Ikhwan
 Vicha Saywho sebagai 
 Redza Rosli sebagai Alif
 Rozita Che Wan sebagai Doktor Juwita
 Hairi Safwan sebagai Iman
 Wan Shades sebagai YB
 Adeline Tsen sebagai Mak VJ

Pelakon kanak-kanak
 Laura Olivia sebagai Fifi
 Muhammad Danish Mohd Zamri sebagai Ikhwan kecil

Penerbitan
Operasi UFO ialah filem pertama terbitan MBC Pictures. Penggambaran dijalankan pada September 2020 selama 10 hari di sekitar Kuala Lumpur dan Batu Pahat, Johor. Proses CGI mengambil masa yang lama untuk disiapkan.

Keluaran
Operasi UFO dikeluarkan pada 5 Februari 2022 di Astro First.

Rujukan

Pautan luar


Kategori:Filem 2022
Kategori:Filem Malaysia tahun 2022
Kategori:Filem komedi Malaysia
Kategori:Filem cereka sains Malaysia